b"\n_START_ARTICLE_\nAphonopelma hentzi\n_START_SECTION_\nCicle de vida\n_START_PARAGRAPH_\nLes tar\xc3\xa0ntules femelles poden posar fins a 1.000 ous, que s\xc3\xb3n dipositats en una teranyina dins del cau de la tar\xc3\xa0ntula, on s\xc3\xb3n vigilats per la mare. Els ous es desclouen despr\xc3\xa9s de 45-60 dies. Quan les petites aranyes abandonen el sac d'ous, de vegades romanen amb la mare durant una setmana abans de dispersar-se per construir els seus propis caus._NEWLINE_Les femelles poden viure fins a 30 anys, encara que es creu que el seu cicle vital pot ser major. Els mascles rarament viuen m\xc3\xa9s de tres mesos despr\xc3\xa9s de la maduraci\xc3\xb3 sexual i l'apareament.\n_START_SECTION_\nH\xc3\xa0bitat\n_START_PARAGRAPH_\nL'\xc3\xa0rea de distribuci\xc3\xb3 de la tar\xc3\xa0ntula marr\xc3\xb3 de Texas es concentra en els estats de Texas, Oklahoma i altres zones adjacents del sud dels Estats Units i el nord M\xc3\xa8xic. Solen habitar en prades, en caus excavats en el s\xc3\xb2l; o utilitzant troncs, pedres o caus abandonats per rosegadors. La tar\xc3\xa0ntula marr\xc3\xb3 de Texas utilitza la seva teranyina per cobrir l'entrada del seu refugi i detectar a les preses que passen. Encara que no solen abandonar el s\xc3\xb2l, s\xc3\xb3n capa\xc3\xa7os de grimpar.\n_START_SECTION_\nAlimentaci\xc3\xb3\n_START_PARAGRAPH_\nLa dieta de la tar\xc3\xa0ntula marr\xc3\xb3 de Texas consisteix principalment en escarabats, paneroles, grills i ocasionalment ratolins. Quan s'alimenta, l'abdomen (ofistosoma) sovint duplica la seva grand\xc3\xa0ria.\n_START_SECTION_\nCaptivitat\n_START_PARAGRAPH_\nLa tar\xc3\xa0ntula marr\xc3\xb3 de Texas sol ser una mascota molt comuna a causa de la seva docilitat. Com la majoria de les altres esp\xc3\xa8cies de tar\xc3\xa0ntula que es crien en captivitat, la tar\xc3\xa0ntula marr\xc3\xb3 \xc3\xa9s molt f\xc3\xa0cil de manejar i requereix poques cures. Normalment ha de mantenir-se en un terrari de 30 x 30 cm amb baixa humitat i temperatura mitjana de 26\xc2\xa0\xc2\xb0C de dia i 22\xc2\xa0\xc2\xb0C de nit. Tamb\xc3\xa9 ha d'incloure un refugi per ocultar-se i dormir i un petit recipient amb aigua._NEWLINE_L'alimentaci\xc3\xb3 recomanada en captivitat \xc3\xa9s de 4-6 grills vius cada poques setmanes. Les preses no devorades han de ser retirades despr\xc3\xa9s d'un dia. Quan dejuna durant dies o setmanes a vegades indica la inmin\xc3\xa8ncia d'una muda de pell."